CELEX: 62019TN0210
Language: et
Date: 2019-04-05 00:00:00
Title: kohtuasi T-210/19: 5. aprillil 2019 esitatud hagi — Società Agricola Tenuta di Rimale jt versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/48
            
         
      5. aprillil 2019 esitatud hagi — Società Agricola Tenuta di Rimale jt versus komisjon
      (kohtuasi T-210/19)
      (2019/C 213/48)
      Kohtumenetluse keel: itaalia
      
         Pooled
      
      
         Hagejad: Società Agricola Tenuta di Rimale Ss (Fidenza, Itaalia) ja 9 teist hagejat (esindajad: advokaadid M. Libertini, A. Scognamiglio ja M. Spolidoro)
      
         Kostja: Euroopa Komisjon
      
         Nõuded
      
      Hagejad paluvad Üldkohtul tühistada vaidlustatud märgukirja ja vaadata läbi hagiavalduses esitatud põhjendused. See läbivaatamine peab toimuma Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus, (1) artikli 150 erineva ja õigema tõlgenduse alusel ja põhjalikuma uurimise alusel, millest ilmneb, et Consorzio esitatud põhjendustel puudus loogika ja kooskõla, et kinnitada sine die diskrimineerivad ja põhjendamata õigusnormid valdkonnas, mis reguleerivad piima pakkumist juustu DOP (Denominazione di Origine Protetta) Parmigiano Reggiano tootmiseks.
      
         Väited ja peamised argumendid
      
      Käesolev hagi puudutab EL komisjoni põllumajanduse ja maaelu arengu peadirektoraadi 6. veebruari 2019. aasta märgukiri, millega otsustati lõpetada hagejate 5.veebruaril 2018 esitatud kaebuse menetlemine, millega nad väitsid, et Ministero delle Politiche Agricole, Alimentari e Forestali (põllumajandus-, toidu- ja metsanduspoliitika ministeerium) 15. detsembri 2016. aasta dekreet nr 6762, millega kinnitatakse Parmiggiano-Reggiano juustu tarnimise reguleerimise kava aastateks 2017–2019, ning sama ministeeriumi 19. septembri 2017. aasta dekreet nr 5320, millega kinnitati muudatused Parmiggiano-Reggiano juustu tarnimise reguleerimise kavasse aastateks 2017–2019, on õigusvastased.
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et on valesti tõlgendatud määruse (EL) nr 1308/2013 artiklit 150 seoses tarnimise reguleerimisest huvitatud tootjate kvalifitseeritud enamuse kindlaks määramisega.
               
            
                  2.
               
               
                  Teine väide, et on valesti tõlgendatud määruse (EL) nr 1308/2013 artiklit 150 osas, mis puudutab vajadust kontrollida turgude tasakaalu sisulist tingimust, et võtta vastu ajutisi meetmeid tarnimise reguleerimise kohta, ja mis puudutab sellekohast sobivat põhjendust.
               
            
                  3.
               
               
                  Kolmas väide, et on valest tõlgendatud määruse (EL) nr 1308/2013 artiklit 150 osas, mis puudutab keeldu kehtestada tarnimise reguleerimise kavasid, mis on sisult diskrimineerivad.
               
            
         (1)  ELT 2013, L 347, lk 608.